Feladatok a differenciáláshoz

**1. Helyszíni tudósítónk jelenti** *(páros- vagy csoportfeladat)*

A párok készítsenek "helyszíni tudósításokat" a kiválasztott dráma történéseiről (gyilkosságok, halálesetek, egyéb fontos történések stb.). A tudósítások lehetnek írásos (újságcikk), vagy kép- vagy videóriport formájúak. Az elkészült tudósításokat osszák meg az osztályban, és értékeljék egymás munkáit Socrative használatával.

**2. Készítsenek mémet a feldolgozásra kerülő dráma mindegyik fontos szereplőjéről csoportmunkában, valamelyik kiválasztott mondata, cselekedete alapján!** Az elkészült "alkotásokat" osszák meg egymással egy közös felületen, és szavazzanak róluk. (Megbeszélni: mit nevezünk mémnek, melyek a jellemzői)