5 tipp az oldott légkörű interjúhoz

**Előzetes konzultáció.** Mielőtt leültetjük a beszélgetőtársunkat a diktafon elé, érdemes vele beszélni a projekt kérdéskörein kívül eső dolgokról is, és egy kicsit megismerni őket. Szívesebben beszélget az ember valakivel, akin érzi hogy érdeklődés tanúsít irányában. Kérdezzük meg arról, mivel lehet megnevettetni, mi a kedvenc mozifilmje, milyen elképzelései vannak a jövőre stb. Bármit, ami segít fogódzókat találni a személyiségét és karakterét illetően.

**Bemelegítés.** Egy nagyobb sportversenybe sem ugrunk bele nyújtás és bemelegítés nélkül. Ugyanez vonatkozik egy interjúra is. Ne kezdjük el csak úgy a beszélgetést. Töltsünk el néhány percet már úgy is, hogy elindítottuk a felvételt, és mindennapos dolgokról beszélgetünk. Beszéltessük az interjúalanyt az iskoláról, a hétvégéjéről, zenéről, amiről csak akarjuk. Hozzuk helyzetbe, szoktassuk őket a diktafon jelenlétéhez.

**Bizalom kialakítása.** Mielőtt élesben megy a beszélgetés, meg kell teremteni a bizalmi viszonyt. Az interjúalanynak tudnia kell, hogy mi is az ő érdekeit tartjuk szem előtt; hogy a vele készült beszélgetés jó fényt vessen rá. Magyarázzuk el az eljárást részletekbe menően, csak úgy, mint egy orvos a betegnek. Mondjuk el, hogy milyen hosszú az interjú, hány kérdésre kell válaszolni, igény szerint azt is, hogy melyek ezek a kérdések (ha a kérdésnél nem számít a meglepetés ereje). Magyarázzuk el, hogyan fogjuk felhasználni az interjú felvételét. Ha kamerával készítjük a felvételt, tisztázzuk, hogy csak akkor a hangot fogjuk használni, így nem kell aggódnia a kinézete miatt. Hozzunk példákat, hogy milyen típusú beszélgetésekre gondoljon az illető, így tudni fogja, hogy kell beszélnie. Mondjuk meg neki, hogy más interjúalanyok is vannak ugyanebben a helyzetben, mint ő, először szerepeltek egy ilyen felvételen, mégis milyen jól sikerült a beszélgetés.

**Hadd menjen**. Kezdjük el a felvétel készítését már a bemelegítés szakaszában, még akkor is, ha a legtöbb dolog, ami akkor elhangzik, nem lesz hasznosítható a podcast szempontjából. Soha nem tudhatjuk, mikor mond olyasmit az interjúalanyunk, ami jó adalék lesz a műsorunkhoz. Ha bakizik, akkor is folytassuk a felvételt. Csak akkor állítsuk le a felvételt, ha kevés tárhely áll rendelkezésünkre a memóriakártyán, és az interjúalany túlságosan megragadt egy kérdésnél vagy nagy szünetet tart a mondanivalójában.

**Alkalmazzunk társalgási stílust**. Az interjúkészítés valójában egy beszélgetés, nem tárgyalás vagy vallatás. Csak beszélgessünk természetesen, mint két jó barát.

forrás: <http://daredreamermag.com/2012/01/31/five-tips-for-making-an-interview-subject-more-comfortable/>